Olga Olsen deltok sammen med flere venninner i arbeid for Tsjili-misjonen. Mot slutten av 1911 kom denne gruppen i kontakt med Elias Aslaksen. Flere av disse sluttet seg da til trosfellesskapet som hadde oppstått rundt Johan Oscar Smith og som har utviklet seg til det som i dag kalles Brunstad Christian Church. Olsen ble blant de første i bevegelsen til å forfatte egne sanger og salmer. Hun skrev til sammen 20 sanger i perioden 1912 til 1915 som i dag inngår i menighetens sangbok . Også hennes venninner fra Tsjili-misjonen Gjertrud Wehme, Else Eriksen og Hanna Eriksen har forfattet sanger i sangboken.